
ЧӐВАШ РЕСПУБЛИКИН
САККУНӖ

"ЧӐВАШ РЕСПУБЛИКИНЧЕ ИНВЕСТИЦИ 
ӖҪ-ХӖЛНЕ ПАТШАЛӐХ ПУЛӐШАССИ ҪИНЧЕН"
САККУНӖН 5 ТАТА 61 СТАТЙИСЕНЕ
УЛШӐНУСЕМ КӖРТЕССИ ҪИНЧЕН 

Чӑваш Республикин Патшалӑх Канашӗ
2020 ҫулхи юпа уйӑхӗн 15-мӗшӗнче
йышӑннӑ

1 статья
Чӑваш Республикин "Чӑваш Республикинче инвестици ӗҫ-хӗлне пат-шалӑх пулӑшасси ҫинчен" 2004 ҫулхи ҫу уйӑхӗн 25-мӗшӗнчи 8 №-лӗ сак-кунне (Чӑваш Республикин Патшалӑх Канашӗн ведомоҫӗсем, 2004, 59, 
61 №-сем; 2006, 70 №; 2007, 73, 74 №-сем; 2008, 75, 77 №-сем; 2009, 83 №; 2010, 87 №; 2011, 91 №; 2012, 92 № (I том); Чӑваш Республикин Саккунӗсен пуххи, 2013, 6, 11 №-сем; 2014, 9 №; 2015, 6, 12 №-сем; 2016, 6, 
12 №-сем; "Республика" хаҫат, 2017, раштав уйӑхӗн 13-мӗшӗ; 2018, ҫӗртме уйӑхӗн 27-мӗшӗ, раштав уйӑхӗн 26-мӗшӗ; 2019, авӑн уйӑхӗн 18-мӗшӗ, юпа уйӑхӗн 18-мӗшӗ; 2020, ака уйӑхӗн 29-мӗшӗ) ҫакӑн пек улшӑнусем кӗртес:
1) 5 статьян 1-мӗш пайӗн тӑваттӑмӗш абзацне ҫакӑн пек ҫырса хурас:
"Чӑваш Республикин территорийӗнче регистрациленӗ организацисем валли, ҫавӑн пекех Чӑваш Республикин тулашӗнче регистрациленӗ организацисем валли, вӗсен Чӑваш Республикин территорийӗнче уйрӑм ӗҫлекен, Чӑваш Республикинче инвестици ӗҫ-хӗлне капиталлӑ ӗҫсем тума 50 миллионран ытла укҫа-тенкӗ хывнӑ евӗр пурнӑҫлакан подразделенийӗсем тӗлӗшпе, Чӑваш Республикин республика бюджетне куҫарса памалли пайра организацисен усламӗнчен илекен налук енӗпе ҫӑмӑллӑхсем парса;";
2) 61 статьяна ҫакӑн пек ҫырса хурас:
"61 статья. Инвестици тунӑшӑн налука чакарни

Чӑваш Республикин территорийӗнче регистрациленӗ организацисем (ҫӗнӗлле йӗркеленӗ организацисемсӗр пуҫне), ҫавӑн пекех Чӑваш Республикин тулашӗнче регистрациленӗ организацисем (вӗсен Чӑваш Республикин территорийӗнче уйрӑм баланспа уйрӑм ӗҫлекен подразделенийӗсем тӗлӗшпе, ҫав подразделенисем ҫинчен калакан сведенисене Юридически сӑпатсен пӗрлехи патшалӑх реестрне кӗртнӗ) (ҫӗнӗлле йӗркеленӗ организацисемсӗр пуҫне) пулса тӑракан инвесторсем, ҫав организацисен тӗп ӗҫ-хӗлӗ Пӗтӗм Раҫҫей экономика ӗҫӗ-хӗлӗн тӗсӗсен классификаторӗн "Тирпейлекен производствӑсем" С пайне кӗртнӗ ӗҫ-хӗл пулса тӑрать, ҫак Саккунпа килӗшӳллӗн тӑвакан 50 миллион ытла тенкӗлӗх инвестици договорне пурнӑҫланӑ шайра халиччен усӑ курман (ӗҫе кӗртмен) тӗп хатӗрсене тума тата (е) туянма кайнӑ тӑкаксем енӗпе инвестици тунӑшӑн налука чакармалли правӑпа усӑ курма пултараҫҫӗ.".

1. Ҫак Саккун, ҫак Саккунӑн 1 статйин 2-мӗш пункчӗсӗр пуҫне, ӑна официаллӑ йӗркепе пичетлесе кӑларнӑ кунран пуҫласа вӑя кӗрет.
2. Ҫак Саккунӑн 1 статйин 2-мӗш пункчӗ 2021 ҫулхи кӑрлач уйӑхӗн 1-мӗшӗнчен пуҫласа вӑя кӗрет. 

	Чӑваш Республикин
Пуҫлӑхӗ 
	
О. Николаев

